Bødemesteren i Bruxelles og et politisk testamente…
1. aug. 2016 | Marianne Hyldal Vollmer
Italienske romaner
ROMAN: ”Min geniale veninde”
ROMAN ”Min geniale veninde” er det første af fire bind i en romanserie der handler om venskabet mellem pigerne Elena og Lila. Pigerne bor i et fattigkvarter i 1950’ernes Napoli, og begge er velbegavede og drømmer om en bedre fremtid. Selv om Lila er den mest oprørske af de to, er det Elena der får mulighed for at fortsætte sin skolegang, og lidt efter lidt fører de to pigers drømme og interesser dem i forskellige retninger. Historien fortælles af den voksne ældre Elena der ser tilbage på venskabet i barndoms- og ungdomsårene. En stærk og poetisk skildring af venskab og barsk opvækst i efterkrigstidens Italien. Samhørende romaner: ”Historien om et nyt navn”, ”Dem der flygter, og dem der bliver” og ”Det forsvundne barn”.
Min geniale veninde. Af Elena Ferrante
MELLEM KÆRLIGHED OG ELENDIGHED
ROMAN Elsa Morante er en af det 20. århundredes største italienske forfattere, og ”Historien” er en smuk og gribende romanklassiker. Sideløbende med den ”store” politiske historie fortæller Morante om de ”små” almindelige mennesker. Useppe bliver kommer til verden i 1941 i Rom som søn af en lærerinde og en tysk soldat. Han er for tidlig født og derfor svagelig, men spreder lykke omkring sig og er selv opfyldt af en boblende livsglæde. Men så begynder den virkelige verden og ikke mindst krigens gru at trænge sig ind i Useppes paradis. Romanen, der oprindelig er fra 1974, er nyoversat i 2009, og Kirsten Thorup har skrevet et informativt efterord.
Historien. Af Elsa Morante
ROMAN I ”Villa Spada” følger vi familien Spada der tvinges til at dele deres hjem med tyske og østrigske tropper. Tiden er Første Verdenskrig, og romanens fortæller, Paolo, er aktiv i modstandsbevægelsen. Han engagerer sig naturligvis for at kæmpe for sit fædreland, men er i lige så høj grad motiveret af at gøre indtryk på kusinen Giulia som han er forelsket i. Balancegangen mellem familieliv og modstandsarbejde bliver gradvist sværere efterhånden som krigen udvikler sig. Personskildringen er indimellem lidt sort/hvid, men ”Villa Spada” er et stort anlagt, underholdende portræt af en italiensk familie i en historisk brydningstid.
Villa Spada. Af Andrea Molesini
Dublin i litteraturen
Kultur, NyhederBibliotekerne anbefaler